โลกและประเทศต่างๆ - ส.ศ. 2694/Asanir-Oseania

**Bookmark สำหรับโลกและประเทศในช่วงเวลาต่างๆ**

**จุดเริ่มต้นของสงครามพระเจ้าอานติโอโคส | วันที่ 1 พฤษภาคม ส.ศ. 2694**

## รายนามสงคราม

 จักรวรรดิสแกนเดอร์เรี่ยน
(ตั้งแต่วันที่ 1 กันยายน ส.ศ. 2692)
ที่ตั้ง: เรเนียร์ริสตะวันออกและตะวันออกกลาง
 วงไพบูลย์มหาบูรพา
* จักรวรรดิยาชิม่า
* ราชอาณาจักรปูยอ
* สมาพันธรัฐเฝิงเทียน
(สงครามยาชิม่า-เอลีเซีย)
(ตั้งแต่วันที่ 1 พฤษภาคม ส.ศ. 2694)
ที่ตั้ง: อาซาเนียร์ตะวันออกและมหาสมุทรไอรีนีโกส
 สันนิบาตขุนนางฟาร์ซีส
* แคว้นซาแทร็ปแห่งซูซ่า
(ตั้งแต่วันที่ 20 มีนาคม ส.ศ. 2694)
ที่ตั้ง: อาซาเนียร์ตะวันตก-ตะวันออกกลาง
แคว้นซาแทร็ปแห่งซูซ่า, จักรวรรดิฟาร์ซิส
* เขตสัมปทานเอลีเซี่ยนแห่งอ่าวฟาร์ซิส
	+ สถานีการค้าเปร์โรส
* เขตเดสโปตาโตนแห่งเมาร์เรียส
(ตั้งแต่ ส.ศ. 2687)
ที่ตั้ง: อาซาเนียร์ตะวันออกเฉียงใต้, ทะเลเสินโจวใต้
 เขตอุปราชเอ็กซาร์คแห่งอัลฟอนซีนส์, จักรวรรดิเอลีเซีย
* เขตอุปราชเอ็กซาร์คแห่งอัลฟอนซีนส์
* เขตเดสโปตาโตนแห่งเมาร์เรียส
 กลุ่มกบฏอันนาม
* กลุ่มไกเซิน

กลุ่มกบฏจามปา
กลุ่มกบฏเจนละ
(ตั้งแต่ ส.ศ. 2688)
ที่ตั้ง: อาซาเนียร์ตะวันออกเฉียงใต้
 เขตอุปราชเอ็กซาร์คแห่งครีเซ, จักรวรรดิเอลีเซีย
* เขตอุปราชเอ็กซาร์คแห่งครีเซ
	+ ราชอาณาจักรอันนาม
* เขตเดสโปตาโตนแห่งเมาร์เรียส

## **ทวีป**

**สารบัญ**

ทวีปอาซาเนียร์และภูมิภาคโอเซียเนีย

* กลุ่มประเทศอาซาเนียร์ตะวันออก
	+ มหาอำนาจ
		- เขตอารักขาของเสินโจว
		- วงไพบูลย์มหาบูรพา
* ประเทศเอกราชในอาซาเนียร์ตะวันออกเฉียงใต้และโอเซียเนีย
* กลุ่มประเทศอาซาเนียร์ใต้
	+ สมาพันธรัฐสินธูสถาน - Sindhustaan ka Sangh
		- รัฐภาคีแห่งสมาพันธรัฐสินธูสถาน
	+ รัฐเอกราชในบักเทรีย-อัศวขันฑ์
* กลุ่มประเทศอาซาเนียร์ตะวันตก-ตะวันออกกลาง
* เขตปกครองต่างชาติ
	+ เขตปกครองของวาร์เรีย
	+ เขตปกครองของกิลเดอริส
	+ เขตปกครองของเอลีเซีย
	+ เขตต่างชาติในเสินโจว

## ทวีปอาซาเนียร์และภูมิภาคโอเซียเนีย

**อาซาเนียร์** ทวีปกว้างใหญ่ทางตะวันออก จากป่าและทุ่งไทก้าอันเย็นเยียบของซีเบียร์ในแดนเหนือ ลงมายังทุ่งและทะเลทรายในดินแดนตอนกลาง ตลอดจนป่าทึบ หุบเขาลำเนาไพรและหมู่เกาะในแดนใต้ รัฐน้อยใหญ่ต่างก็ถือกำเนิดและดับสูญ จักรวรรดิผงาดและล่มสลาย ขุนศึกผู้พิชิตผ่านมาและผ่านไป เผ่าพันธุ์ต่างๆ เคยเป็นเจ้าและเคยเป็นบริวารในดินแดนกว้างใหญ่และหลากหลาย

ในปัจจุบัน ภูมิภาคที่ได้รับความสนใจในเวทีโลกก็คือ อาซาเนียร์ ตะวันออก หรือดินแดนตะวันออกไกล ... ที่นี่ เป็นที่ตั้งของอารยธรรมโบราณของโลก อย่าง เสินโจว จักรวรรดิโบราณพันปีที่สามารถปฏิรูปประเทศตามแบบตะวันตกได้สำเร็จ แต่ในมหาสงคราม เสินโจวได้เข้าร่วมศึกในฐานะพันธมิตรของวาร์เรีย ทำให้เสินโจวเสียดินแดนรอบนอกและรัฐบริวารให้กับยาชิม่า ... แต่นั่นก็ยังไม่เลวร้ายที่สุด ... วิกฤติเศรษฐกิจโลกในช่วงหลังสงคราม และภัยแล้งทำให้เสินโจวล้มจมและระส่ำระส่าย ทำให้เกิดสงครามกลางเมืองนับสิบปี เมื่อจอมยุทธ ผู้วิเศษ ขุนศึกและราชสำนักทำสงครามชิงความเป็นใหญ่ ในขณะที่มหาอำนาจอื่นๆ เข้ามาแทรกแซงด้วยเหตุผลมากมายต่างๆ นานา ... สงครามกลางเมืองเสินโจว ที่ดำเนินอย่างยาวนานสิบห้าปี ระหว่างปี 2673-2688 ทำให้จักรวรรดิและมหาอำนาจนี้ตกจากมหาอำนาจ กลายเป็นประเทศปลายแถวอยู่นาน และในปัจจุบัน ในปี 2694 ประเทศนี้ก็ยังเป็นประเทศที่เต็มไปด้วยก๊กขุนศึก พยายามต่อกรกับสภาวะเศรษฐกิจซบเซา กองโจรที่พลุกพล่านทั่วชนบท หรือขุนศึกที่แอบเป็นปฏิปักษ์กับตน ... เส้นทางหวนคืนสู่มหาอำนาจของเสินโจวค่อนข้างจะยาวไกล

หลังจากเสินโจวตกจากแท่นมหาอำนาจ ... ยาชิม่าก็ขึ้นมาแทนที่ ในฐานะมหาอำนาจหน้าใหม่ ... ยาชิม่าเป็นหนึ่งในประเทศที่เข้าร่วมสัมพันธมิตรในมหาสงคราม และสามารถรบชนะวาร์เรียกับเสินโจวในแนวรบตะวันออกไกล ... ในช่วงหลังสงครามและช่วงวิกฤติเศรษฐกิจโลกที่เกิดขึ้นตามมา ประเทศหมู่เกาะแห่งนี้ค่อนข้างจะมีเสถียรภาพอย่างมาก เมื่อเทียบกับประเทศอื่นๆ ในแผ่นดินใหญ่ ... เสถียรภาพอันหายากและความมั่งคั่งในตัวเองทำให้ยาชิม่ากลายเป็นมหาอำนาจที่แท้จริง สามารถส่งกำลังทหารเข้าไปแทรกแซงภายในเสินโจวและอัลฟอนซีนส์ ซึ่งอย่างหลังทำให้ยาชิม่ากับเอลีเซียเกิดความตึงเครียดต่อกัน ... เขตอิทธิพลของยาชิม่า เรียกว่า วงศ์ไพบูลย์มหาบูรพา ในปัจจุบันประกอบด้วยยาชิม่า ในฐานะผู้พิทักษ์ดินแดนตะวันออก และเหล่ารัฐในอารักขา อันได้แก่ ปูยอ กับ ... แต่ทว่า ยุคสมัยแห่งความรุ่งโรจน์นี้ก็ดำเนินมาแค่ยี่สิบปี จนกระทั่งสงครามกับเอลีเซียเริ่มขึ้นในปี 2694

สำหรับประเทศอื่นๆ ในภูมิภาคอาซาเนียร์แห่งนี้ ประเทศส่วนหนึ่งในภูมิภาคอาซาเนียร์ใต้ อย่างหิรัญประเทศและสินธูสถาน เป็นประเทศในระบอบสหพันธรัฐ ประกอบสร้างขึ้นจากแว่นแคว้นต่างๆ ที่รวมตัวกันเพื่อเหตุผลบางอย่าง เช่นการป้องกันตัวเองจากรัฐที่ใหญ่กว่า การรวมตัวกันขับไล่อาณานิคมตะวันตกที่ถูกตัดขาดในช่วงสงครามปีศาจ หรือการรวมกันภายใต้แคว้นที่ยิ่งใหญ่กว่า รัฐเหล่านี้มีความใหญ่ก็จริง แต่พวกเขาก็ยังห่างไกลจากความยิ่งใหญ่ เนื่องจากพวกเขาต้องเผชิญกับปัญหาเชิงโครงสร้าง ไม่ว่าจะอำนาจและความสัมพันธ์ระหว่างแคว้น ระบบการเงิน การทหาร อำนาจท้องถิ่นและอำนาจส่วนกลาง หลายรัฐยังพยายามปฏิรูปตัวเองให้มีหน้าตาเหมือนรัฐสมัยใหม่ แต่จนถึงปัจจุบันนี้ ส่วนใหญ่ก็ยังไปไม่ค่อยถึงไหน

ทางตะวันออกกลาง แดนทะเลทรายนี้คือต้นกำเนิดอารยธรรมยิ่งใหญ่อีกแห่ง ... แดนของจักรวรรดิศาสนาพระเพลิง อันได้แก่จักรวรรดิสแกนเดอร์เรี่ยนของชาวตรุก กับจักรวรรดิฟาร์ซิส ผู้เป็นต้นกำเนิดอารยธรรม และกลุ่มรัฐเล็กรัฐน้อยโดยรอบ ... ระหว่างปี 2690-2691 เกิดสงครามใหญ่ เรียกว่า สงครามเจ้าพระเพลิง ระหว่างสองจักรวรรดิ ซึ่งมีความตึงเครียดทางพรมแดน และการอ้างสิทธิ์ผู้กุมอำนาจหลักในศาสนาพระเพลิงศักดิ์สิทธิ์ ... หลังจากสงครามจบไปสามปี จนถึงปัจจุบัน ภูมิภาคนี้ก็ยังอยู่ระหว่างการฟื้นตัว และการค้นพบทรัพยากรน้ำมันก็ทำให้หลายประเทศในตะวันตกเริ่มเข้ามาลงทุนภายในพื้นที่

แม้ว่าภูมิภาคนี้จะเต็มไปด้วยรัฐเอกราชของชนท้องถิ่น แต่ก็ยังมีอาณานิคมและรัฐตะวันตกปรากฏอยู่ อำนาจจักรวรรดินิยมตะวันตกยังคงเข้มแข็ง โดยเฉพาะในภูมิภาคโอเซียเนียและมหาสมุทรไอรีนีโกส ไม่ว่าจะพวกกิลเดอร์ที่ซินโดสนีเซีย พวกเอลีเซี่ยนในหมู่เกาะไอรีนีโกส หรือพวกเอสเปริส ในทวีปออสตราลิส แดนใต้ที่ประกอบไปด้วยอาณานิคมต่างชาติ ซึ่งได้รับเอกราชและรวมตัวกันสร้างอัตลักษณ์ใหม่ ... แม้ว่าอำนาจอาณานิคมของพวกเฮสเปอเรี่ยนจะถดถอยและสูญสิ้นไปเมื่ออัลฟอนซีนส์ประกาศเอกราชในปี 2673 แต่สภาวะทางการเมืองที่ไร้เสถียรภาพ และสงครามกลางเมืองที่ตามมาก็ทำให้ยาชิม่าและเอลีเซียเข้ามาแทรกแซง ซึ่ง กรณีพิพาทอัลฟอนซีนส์ ในปี 2685 ทำให้เอลีเซียได้ดินแดนโพ้นทะเลแห่งใหม่ ก่อนจะขยายอำนาจเข้าไปในแผ่นดินใหญ่ในเวลาต่อมา

แม้ว่าอาซาเนียร์จะเป็นทวีปที่ล้าหลังและแลดูห่างไกลจากเวทีโลก ... แต่มันก็ยังเป็นภูมิภาคที่มีประชากรหนาแน่นที่สุดในโลก และมีทรัพยากรมากมาย ... และมันก็ยังเป็นที่ตั้งของมหาอำนาจทั้งเก่าและใหม่ ... และสงครามระหว่างยาชิม่ากับเอลีเซียก็จะทำให้ภูมิภาคนี้มีบทบาทอีกครั้ง

### กลุ่มประเทศอาซาเนียร์ตะวันออก

ภูมิภาคอาซาเนียร์ตะวันออก คือภูมิภาคตะวันออกของทวีปอาซาเนียร์ สามารถนิยมได้ทั้งในเชิงภูมิศาสตร์และวัฒนธรรม เป็นที่ตั้งของมหาอำนาจเก่าคือเสินโจว และมหาอำนาจใหม่คือยาชิม่า รวมถึงประเทศอื่นๆ ที่รายล้อมในฐานะบริวาร เรียกว่า รัฐใในอารักขา ประเทศที่มีอำนาจปกครองตัวเองอย่างจำกัด

ในปัจจุบัน ภูมิภาคนี้ถูกกุมอำนาจโดยสองขั้วอำนาจดังกล่าว ซึ่งทั้งสองต่างอยู่ในภาวะชะงักงัน เสินโจวยังคงติดแหงกอยู่ในภาวะยุคขุนศึก ส่วนยาชิม่าก็กำลังเผชิญกับภัยสงครามเอลีเซี่ยนที่เพิ่งเปิดฉากเมื่อวันที่ 1 พฤษภาคม ส.ศ. 2694

### ประเทศเอกราชในอาซาเนียร์ตะวันออกเฉียงใต้และโอเซียเนีย

แม้ว่าสงครามปีศาจเมื่อเจ็บสิบกว่าปีก่อนจะทำให้อำนาจจักรวรรดิอาณานิคมในอาซาเนียร์เสื่อมลงหลายแห่งก็ตาม แต่ลัทธิอาณานิคมยังคงเข้มแข็งภายในภูมิภาคอาซาเนียร์ตะวันออกเฉียงใต้และโอเซียเนีย ซึ่งเป็นที่ตั้งของอาณานิคมกิลเดอร์ที่ปักหลักในหมู่เกาะเครื่องเทศแห่งซินโดสนีเซียมานานแสนนาน และอาณานิคมเอลีเซี่ยนที่เพิ่งขยายอำนาจเข้ามาแทนที่เสินโจวและเฮสเปอเรียที่เสื่อมสลายลงหลังมหาสงคราม

ปัจจุบัน ภูมิภาคนี้เป็นที่ตั้งของประเทศเอกราชเพียงสองประเทศ อันได้แก่ หิรัญประเทศในอาซาเนียร์ตะวันออกเฉียงใต้ภาคพื้นทวีป และเอสเปอริโตส รัฐที่ปกครองทวีปทางใต้ในโอเซียเนีย

 **รัฐจักรภพเอสเปริโตส - Mancomunidad de Esperitos** | สาธารณรัฐทหารแบบสหพันธ์

### กลุ่มประเทศอาซาเนียร์ใต้

อนุทวีปสินธูสถาน ดินแดนของเทพร้อยองค์และชนเผ่าต่างๆ อีกมากมาย ดินแดนแห่งความลี้ลับ ปัจจุบันอยู่ภายใต้การปกครองของสมาพันธรัฐที่รวมตัวจากราชรัฐน้อยใหญ่ในอนุทวีปแห่งนี้ ตั้งแต่ช่วงสงครามปีศาจ เพื่อทำการต่อต้านปีศาจและขับไล่พวกตะวันตก

ปัจจุบัน สมาพันธรัฐสินธูสถานคือขั้วอำนาจท้องถิ่น ถูกรายล้อมด้วยรัฐต่างๆ ที่มีสถานะเป็นรัฐภาคีและรัฐอิสระที่ห่างไกลออกไปอีก

### กลุ่มประเทศอาซาเนียร์ตะวันตก-ตะวันออกกลาง

ดินแดนแห่งทะเลทราย ภูเขา ที่รายลุ่มริมแม่น้ำที่เคยเป็นอู่อารยธรรมโบราณ แหล่งกำเนิดของศาสนาพระเพลิง ดินแดนแห่งเส้นทางการค้า น้ำมันและทรัพยากรล้ำค่าต่างๆ ... สงครามพระเพลิงในปี 2691 แม้จะเป็นสงครามที่ไม่นานนัก แต่มันก็รุนแรงที่สุดในภูมิภาคนี้ ทำให้ประเทศโดยรอบได้รับความเสียหายมหาศาล โดยที่ไม่มีพรมแดนเคลื่อนย้ายแต่อย่างใด

ปัจจุบัน ตะวันออกถูกแยกจากขั้วอำนาจสองฝ่ายที่ยังคงระหองระแหงกัน ฟาร์ซิสและสแกนเดอร์เรี่ยน โดยมีรัฐเอกราชกระจัดกระจาย ทั้งหมดยยังคงสัมผัสได้ถึงควันหลงจากสงครามที่เพิ่งจบไปไม่นาน เลือดยังคงติดเป็นคราบบนผืนทราย ช่างยากนักที่จะชะล้างมันให้ออก

ขั้วอำนาจท้องถิ่น
 **รัฐอิสคานดาร์อันประเสริฐ - Devlet-i ʿAliye-i ʿIskandarriye** | รัฐราชาธิปไตยสมบูรณาญาสิทธิราชย์แบบเอกรัฐ
ขั้วอำนาจท้องถิ่น
 **สหราชรัฐอาราเมีย - Al'iimarat Almutahidat Liaramia** | รัฐราชาธิปไตยสมบูรณาญาสิทธิราชย์แบบสหพันธ์
 **ราชอาณาจักรเคเมต – al-Mamlaka al-Khamit** | รัฐราชาธิปไตยสมบูรณาญาสิทธิราชย์แบบเอกรัฐ
 **ราชอาณาจักรคูริส - al-Mamlaka al-Khuri** | รัฐราชาธิปไตยศักดินาแบบสหพันธ์

### เขตปกครองต่างชาติ

แม้ว่าอาณานิคมตะวันตกในทวีปนี้จะถูกรัฐท้องถิ่นยึดคืนไปแล้วตั้งแต่สมัยสงครามปีศาจ แต่ดินแดนนี้ก็ยังคงเขตปกครองของรัฐต่างชาติปรากฏอยู่ โดยส่วนใหญ่อยู่ในบริเวณหมู่เกาะตะวันออกเฉียงใต้และภูมิภาคโอเซียเนีย และในเขตอิทธิพลเสินโจวเดิมที่ตอนนี้ เมื่ออำนาจจักรวรรดิมังกรเสื่อมถอย รัฐอื่นก็เข้ามาแทนที่